Diari Oficial de la Generalitat Valenciana


Sumari del DOGV 7734, del 04-03-2016 (2016/1500)

ORDRE 3/2016, d'1 de març, de la Conselleria d'Habitatge, Obres Públiques i Vertebració del Territori, per la qual es modifica l'Ordre 23/2013, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers en vehicles automòbils de menys de nou places, de l'àrea de prestació conjunta de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2016/03/01/3/dof/vci/html**

### Dades del document

Número de DOGV
:   7734

Data del DOGV
:   04-03-2016

Secció del DOGV
:   I. DISPOSICIONS GENERALS

Número del document
:   2016/1500


Data del document
:   01-03-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Ordre

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * legislació

ORDRE 3/2016, d'1 de març, de la Conselleria d'Habitatge, Obres Públiques i Vertebració del Territori, per la qual es modifica l'Ordre 23/2013, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers en vehicles automòbils de menys de nou places, de l'àrea de prestació conjunta de València. [2016/1500]  
PREÀMBUL  
  
L'Ordre 23/2013, de 20 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers en vehicles automòbils de menys de nou places de l'àrea de prestació conjunta de València (DOCV 7182, 30.12.2013), constitueix l'última modificació del règim tarifari dels serveis de taxi en l'àrea de prestació conjunta de València, l'actualització del qual s'ha anat produint des de l'Ordre de 20 d'abril de 1986, de la Conselleria d'Obres Públiques, Urbanisme i Transport, successivament a través d'instruments normatius del rang esmentat.  
  
L'ordre citada incorporava com a novetat l'anomenada «tarifa fixa» per als serveis amb origen en l'Aeroport de Manises i destinació a la ciutat de València, com a mitjà per a aconseguir més seguretat per als usuaris. Aquesta regulació incloïa la seua quantificació en l'article 1, així com les condicions del seu establiment en l'article 7.  
Transcorreguts dos anys des de la incorporació de la tarifa esmentada, i en ocasió de la sessió de la Comissió Permanent del Consell del Taxi de la Comunitat Valenciana, del passat 29 d'octubre, diferents associacions de taxistes van sol·licitar la supressió de la tarifa fixa de l'aeroport, transmetent a l'autoritat de transport que la seua aplicació ha suposat problemes al sector a l'hora de ser reflectir aquest mòdul fix en l'aparell taxímetre. Aquestes circumstàncies reflecteixen la conveniència de modificar la forma de tarifació, suprimint l'anomenada «tarifa fixa» establida en la referida Ordre 23/2013, per als serveis amb origen en l'aeroport de Manises i destinació a la ciutat de València, sense modificar les tarifes que s'hi contemplen.  
Finalment, i a fi d'evitar diversos problemes interpretatius sorgits en l'aplicació del règim tarifari, es fa convenient introduir precisions i aclariments en diversos articles de l'ordre objecte de modificació.  
  
Per això, a proposta del director general d'Obres Públiques, Transports i Mobilitat, i fent ús de les facultats que em confereixen l'article 28 de la Llei 5/1983, de 30 de desembre, del Consell; el Decret 8/2015, de 29 de juny, del president de la Generalitat; i el Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori,  
  
  
ORDENE  
  
Article únic. Modificació de l'Ordre 23/2013, de 20 de desembre, de la Conselleria d'Infraestructures, Territori i Medi Ambient  
1. Es modifica la redacció dels articles 1, 6 i de la disposició addicional segona, que queden redactats com s'estableix en l'annex.  
  
2. Se suprimeix l'article 7 i l'apartat «tarifa fixa» de l'article 1.  
  
  
DISPOSICIÓ ADDICIONAL  
  
Única. Clàusula de no despesa  
L'aplicació i execució d'aquesta ordre, incloent-se a l'efecte tots els actes jurídics que pogueren dictar-se en el seu desenvolupament o execució, no podrà tindre cap incidència en la dotació de tots i cada un dels capítols de despesa assignats a la conselleria competent en matèria de transport, i en tot cas, haurà de ser atesa amb els mitjans personals i materials d'aquella.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen al que disposa aquesta ordre.  
  
  
DISPOSICIÓ FINAL  
  
Primera. Facultat d'interpretació  
Es faculta el director general d'Obres Públiques, Transport i Mobilitat per a dictar quantes resolucions i instruccions siguen necessàries per a l'aplicació i interpretació d'aquesta ordre.  
  
Segona. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 1 de març de 2016  
  
La consellera d'Habitatge, Obres Públiques  
i Vertebració del Territori,  
M.ª José Salvador Rubert  
  
  
ANNEX  
Modificació de l'Ordre 23/2013, de 20 de desembre,   
de la Conselleria d'Infraestructures, Territori i Medi Ambient  
  
U  
Es modifica l'article 1, que queda redactat com segueix:  
  
«Article 1. Tarifes de l'àrea de prestació conjunta de València  
Els serveis de transport públic de viatgers en automòbils de turisme de l'àrea de prestació conjunta de València, que es realitzen o transcórreguen en l'àmbit territorial de l'àrea, es regiran per les següents tarifes, impost sobre el valor afegit inclòs:  
  
Tarifa 1  
Baixada de bandera: 1,45 ?.  
Preu per km recorregut: 1,08 ?.  
Preu per hora d'espera: 19,15 ?.  
  
Tarifa 2  
Baixada de bandera: 2,00 ?.  
Preu per km recorregut: 1,18 ?.  
Preu per hora d'espera: 22,45 ?.  
  
Suplement:  
Per serveis amb origen en la parada de taxi de Transmediterrània, molls de creuers o Fira de Mostres: 2,95 -  
Per serveis amb origen en l'aeroport de Manises: 5,40 ?.  
  
Mínims de percepció:  
Per serveis amb origen en l'aeroport de Manises,  
(inclòs el suplement per origen en l'aeroport): 12,00 ?.  
Per servei prestat en horari diürn: 4,00 ?.  
Per servei prestat en horari nocturn: 6,00 ?».  
  
Dos  
Es modifica la redacció de l'article 6, quedant com segueix:  
  
«Article 6. Mínim de percepció  
1. Escaurà aplicar la tarifa assenyalada com a mínim de percepció quan, finalitzat un servei, el taxímetre no haja aconseguit una import equivalent a aquesta. En aquest cas, el mínim de percepció apareixerà en el taxímetre una vegada conclòs el servei, no havent d'activar-se en el moment de la baixada de bandera.  
2. En cap cas, el mínim de percepció podrà cobrar-se de forma addicional al preu del servei efectivament realitzat».  
  
Tres  
Es modifica la disposició addicional segona, quedant la seua redacció com segueix:  
  
«Dies festius  
Als efectes de l'aplicació de les tarifes, tindran la consideració de festius en l'àrea de prestació conjunta de València els dies que hagen sigut declarats com a tals per les administracions competents, d'aplicació en la ciutat de València durant la vigència d'aquesta ordre, així com també els dies 16, 17 i 18 de març, i 24 i 31 de desembre».


Còpia Permalink ELI